《春雪呈通判叔》
宋代·李洪

无奈春来节物催，东君更遣玉花开。
寒轻才湿新池草，势密重飘静院梅。
麦陇润滋丰饼饵，秫田膏泽足醪醅。
疲民尽说丰年瑞，独恨千山阻雁回。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。